***Natječaj za radno mjesto čistačica - opis poslova i podaci o plaći***

***Koncertna dvorana Vatroslava Lisinskog 17. veljače i 13. ožujka 2023. godine objavila je natječaj za radno mjesto Čistačica.***

**OPIS POSLOVA I PODACI O PLAĆI ZA RADNO MJESTO ČISTAČICE**

Redovni radni zadatci:

* svakodnevno čišćenje svih prostora, opreme, namještaja, instrumenata i neposrednog okoliša Ustanove
* čišćenje svih podnih i zidnih obloga, ispuna, ostakljenih i drugih vrsta površina prije, za vrijeme i nakon boravka posjetitelja, izvođača i drugih korisnika
* održavanje zelenila u objektu i neposrednom okolišu
* zamjena i nadopuna higijensko-sanitarnog i materijala za održavanje čistoće
* iznošenje i odlaganje smeća i zbrinjavanje otpada na za to predviđenim mjestima
* izvršavanje aktivnosti i radnji potrebnih za obavljanje prethodno opisanih poslova radnog mjesta.

Odgovornost i izvanredni zadatci:

* odgovara za povjerena sredstva i predmete rada te za uredno, pravodobno i točno izvršavanje radnih zadataka
* informacije koje sazna u svojem radu čuva kao poslovnu tajnu
* obavlja druge poslove i izvanredne radne zadatke po nalogu ravnatelja u okviru svoje stručne spreme i stečenog znanja
* odgovara voditelju Odjela tekućeg i investicijskog održavanja.

**PODACI O PLAĆI:**

Osnovna plaća je umnožak koeficijenta složenosti poslova radnog mjesta i osnovice za izračun plaće u visini od 608,15 €, uvećan za 0,5% za svaku navršenu godinu radnog staža.

**Koeficijent: 1,40**

**Razgovori s kandidatima održat će se u prostorijama Koncertne dvorane Vatroslava Lisinskog, a o točnom datumu i vremenu razgovora kandidati će biti obaviješteni putem maila.**